നിയന്ത്രണംവിട്ട കാര് വീട്ടുമുറ്റത്തേക്ക് മറിഞ്ഞു തൊടുപുഴ: വളവ് തിരിയുന്നതിനിടെ നിയന്ത്രണംവിട്ട കാര് പത്തടി താഴ്ചയിലേക്ക് മറിഞ്ഞു, ആര്ക്കും പരിക്കില്ല. വെങ്ങല്ലൂര് കോഓപ്പറേറ്റീവ് സ്കൂളിനു സമീപം തെക്കേല് രാധാകൃഷ്ണന്റെ വീടിന്റെ മുറ്റത്തേക്കാണ് കാര് മറിഞ്ഞത്. ഇന്നലെ വൈകുന്നേരം അഞ്ചരയോടെയാണ് സംഭവം. കൂത്താട്ടുകുളം സ്വദേശികളായ രണ്ട് വനിത നഴ്സുമാരാണ് വാഹനത്തിലുണ്ടായിരുന്നത്. ഗൂഗിള് മാപ്പ് നോക്കിവന്ന സംഘം വെങ്ങല്ലൂര് കവലയില്നിന്ന് തൊടുപുഴയ്ക്ക് പോകേണ്ടതിനുപകരം അടിമാലി റൂട്ടില് കയറിയശേഷം പള്ളിപ്പീടികയില്നിന്ന് കലൂര് ചര്ച്ച് റോഡില് പ്രവേശിക്കുകയായിരുന്നു. ഇതുവഴി തൊടുപുഴ ഭാഗത്തേക്ക് പോകുന്നതിനിടെ വളവ് തിരിയാതെവന്ന കാര് താഴേക്ക് പതിക്കുകയായിരുന്നു. വാഹനം പിന്നീട് ക്രയിനുപയോഗിച്ച് ഉയര്ത്തി മാറ്റി. വളവും താഴ്ചയുമുള്ള ഈ ഭാഗത്ത് സംരക്ഷണഭിത്തി നിര്മിക്കാത്തതാണ് അപകടത്തിന് കാരണമായതെന്ന് നാട്ടുകാര് പറഞ്ഞു.